nibzard/narodne-novine-full-text-markdown huggingface dataset:
### NN 110/2017 (15.11.2017.), Rješenje Zavoda za unapređivanje zaštite na radu klasa: UP/I-115-01/16-01/04, urbroj: 425-02/2-17-5 od 19. listopada 2017.

Zavod za unapređivanje zaštite na radu

2598

Na zahtjev Branke Kelave, vlasnice obrta »SVEČNJAK« TRGOVINA I USLUGE iz općine Petrovsko, Preseka Petrovska 14, OIB: 15660942352, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje Branki Kelavi, vlasnici obrta »SVEČNJAK« TRGOVINA I USLUGE iz općine Petrovsko, Preseka Petrovska 14, OIB: 15660942352, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/16-01/04, urbroj: 425-02/2-16-2 od 1. ožujka 2016. godine.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/04
 Urbroj: 425-02/2-17-5
 Zagreb, 19. listopada 2017.

Ravnatelj
 Vitomir Begović, v. r.
### NN 110/2017 (15.11.2017.), Rješenje Zavoda za unapređivanje zaštite na radu klasa: UP/I-115-01/17-01/04, urbroj: 425-02/2-17-13 od 25. listopada 2017.

ZAVOD ZA UNAPREĐIVANJE ZAŠTITE NA RADU

2599

Na zahtjev IRI SISAK d.o.o. iz Siska, Braće Kavurića 10, OIB: 76527483540, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu donosi

RJEŠENJE

I.

Prestaje ovlaštenje IRI SISAK d.o.o. iz Siska, Braće Kavurića 10, OIB: 76527483540, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/17-01/04, urbroj: 425-02/2-17-8 od 14. lipnja 2017.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/04
 Urbroj: 425-02/2-17-13
 Zagreb, 25. listopada 2017.

Ravnatelj
 Vitomir Begović, v. r.
### NN 110/2017 (15.11.2017.), Odluka o stjecanju statusa osiguranika i preuzimanju obveze uplate doprinosa za zapošljavanje člana posade broda u međunarodnoj plovidbi

HRVATSKI ZAVOD ZA ZAPOŠLJAVANJE

2595

Na temelju članka 61. Zakona o posredovanju pri zapošljavanju i pravima za vrijeme nezaposlenosti (»Narodne novine« br. 16/17) i članka 21. Statuta Hrvatskoga zavoda za zapošljavanje (»Narodne novine« br. 109/12, 12/14, 40/17, 100/17) Upravno vijeće Hrvatskoga zavoda za zapošljavanje na sjednici održanoj 31. 10. 2017. godine donijelo je

ODLUKU

O STJECANJU STATUSA OSIGURANIKA I PREUZIMANJU OBVEZE UPLATE DOPRINOSA ZA ZAPOŠLJAVANJE ČLANA POSADE BRODA U MEĐUNARODNOJ PLOVIDBI

Članak 1.

(1) O stjecanju statusa osiguranika i preuzimanju obveze uplate posebnog doprinosa član posade broda u međunarodnoj plovidbi sklapa ugovor s Hrvatskim zavodom za zapošljavanje.

(2) Ugovorom iz stavka 1. ovoga članka uređuju se osobito:

– godina za koju se sklapa ugovor

– iznos mjesečne osnovice za obračun posebnog doprinosa za godinu u kojoj započinje status, sukladno Naredbi o mjesečnoj osnovici za obračun doprinosa za obvezna osiguranja člana posade broda u međunarodnoj plovidbi

– dospijeće obveze uplate doprinosa

– ostala pitanja bitna za preuzimanje obveze i ostvarivanje prava.

Članak 2.

(1) Osiguranik iz članka 1. ove Odluke može ostvariti novčanu naknadu prema odredbama Zakona o posredovanju pri zapošljavanju i pravima za vrijeme nezaposlenosti.

(2) Dokaze o tome da je uplaćen poseban doprinos sukladno stavku 1. ovoga članka može, prilikom podnošenje zahtjeva za utvrđivanje prava na novčanu naknadu, dati osiguranik.

Članak 3.

Ugovor o stjecanju statusa osiguranika i preuzimanju obveze uplate doprinosa za zapošljavanje člana posade broda u međunarodnoj plovidbi sastavni je dio ove Odluke.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 023-01/17-01/01
 Urbroj: 344-30/1-17-166
 Zagreb, 31. listopada 2017.

Predsjednik
 Upravnoga vijeća
 Marko Pavić, v. r.
### NN 110/2017 (15.11.2017.), Odluka o stjecanju statusa osiguranika i preuzimanju obveze uplate doprinosa za zapošljavanje osobe zaposlene u inozemstvu

Hrvatski zavod za zapošljavanje

2594

Na temelju članka 61. Zakona o posredovanju pri zapošljavanju i pravima za vrijeme nezaposlenosti (»Narodne novine« br. 16/17.) i članka 21. Statuta Hrvatskoga zavoda za zapošljavanje (»Narodne novine« br. 109/12, 12/14, 40/17, 100/17) Upravno vijeće Hrvatskoga zavoda za zapošljavanje na sjednici održanoj 31. 10. 2017. godine donijelo je

ODLUKU

O STJECANJU STATUSA OSIGURANIKA I PREUZIMANJU OBVEZE UPLATE DOPRINOSA ZA ZAPOŠLJAVANJE OSOBE ZAPOSLENE U INOZEMSTVU

Članak 1.

(1) O stjecanju statusa osiguranika i preuzimanju obveze uplate posebnog doprinosa hrvatski državljanin koji je zaposlen u državi s kojom Republika Hrvatska nema zaključen ugovor kojim su regulirana prava za slučaj nezaposlenosti odnosno koji nije osiguran za slučaj nezaposlenosti sklapa ugovor s Hrvatskim zavodom za zapošljavanje.

(2) Ugovorom iz stavka 1. ovoga članka uređuju se osobito:

– godina za koju se sklapa ugovor

– iznos mjesečne osnovice za obračun posebnog doprinosa za godinu u kojoj započinje status, sukladno odredbama Zakona o doprinosima za obvezna osiguranja

– dospijeće obveze uplate doprinosa

– ostala pitanja bitna za preuzimanje obveze i ostvarivanje prava.

Članak 2.

(1) Osiguranik iz članka 1. ove Odluke može ostvariti novčanu naknadu prema odredbama Zakona o posredovanju pri zapošljavanju i pravima za vrijeme nezaposlenosti.

(2) Dokaze o tome da je uplaćen poseban doprinos sukladno stavku 1. ovoga članka može, prilikom podnošenje zahtjeva za utvrđivanje prava na novčanu naknadu, dati osiguranik.

Članak 3.

Ugovor o stjecanju statusa osiguranika i preuzimanju obveze uplate doprinosa za zapošljavanje osobe zaposlene u inozemstvu sastavni je dio ove Odluke.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 023-01/17-01/01
 Urbroj: 344-30/1-17-165
 Zagreb, 31. listopada 2017.

Predsjednik
 Upravnoga vijeća
 Marko Pavić, v. r.
### NN 110/2017 (15.11.2017.), Odluka o katastarskoj izmjeri na području Općine Plitvička Jezera za katastarske općine Prijeboj i Plitvička Jezera

Državna geodetska uprava

2596

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07, 124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PLITVIČKA JEZERA ZA KATASTARSKE OPĆINE PRIJEBOJ I PLITVIČKA JEZERA

I.

U svrhu izrade katastra nekretnina i obnove zemljišne knjige na području Općine Plitvička Jezera za katastarske općine Prijeboj i Plitvička Jezera provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod Rijeka d.o.o. Rijeka.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod Rijeka d.o.o. Rijeka, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Plitvička Jezera za katastarske općine Prijeboj i Plitvička Jezera dužni su do 3. lipnja 2018. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Plitvička Jezera za katastarske općine Prijeboj i Plitvička Jezera dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Gospić – Ispostava Korenica i tvrtka Geodetski zavod Rijeka d.o.o. Rijeka, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/31

Urbroj: 541-04-01-02/5-17-9

Zagreb, 31. listopada 2017.

Ravnatelj
 dr. sc. Damir Šantek, dipl. ing. geod., v. r.
### NN 110/2017 (15.11.2017.), Odluka o izmjeni Odluke o općinskim porezima Općine Trnovec Bartolovečki

Općina Trnovec Bartolovečki

2603

Na temelju članka 20. stavka 1. i članka 42. stavka 1. Zakona o lokalnim porezima (»Narodne novine« broj 115/2016.) i članka 33. Statuta Općine Trnovec Bartolovečki (»Službeni vjesnik Varaždinske županije« broj 24/2009., 15/2013. i 25/2013. – pročišćeni tekst) Općinsko vijeće Općine Trnovec Bartolovečki na 3. sjednici održanoj 26. listopada 2017. godine, donosi

ODLUKU

O IZMJENI ODLUKE O OPĆINSKIM POREZIMA OPĆINE TRNOVEC BARTOLOVEČKI

Članak 1.

U članku 2. Odluke o općinskim porezima Općine Trnovec Bartolovečki (»Narodne novine« broj 40/2017. i »Službeni vjesnik Varaždinske županije« broj 19/2017. – Ispravak (»Narodne novine« broj 91/2017. i »Službeni vjesnik Varaždinske županije« broj 50/2017) stavak 2. briše se.

Članak 2.

(1) U članku 21. mijenja se stavak 1., a novi glasi:

»Poslovi utvrđivanja, evidentiranja, nadzora, naplate i ovrhe radi naplate općinskih poreza propisanih člankom 2. točkom 1., 2. i 3. ove Odluke prenose se na obavljanje nadležnoj ispostavi Porezne uprave, a u skladu sa odredbama Pravilnika kojim se uređuju uvjeti, opseg i naknada za obavljanje tih poslova.

(2) Stavak 6. mijenja se, a novi glasi:

»Poslove utvrđivanja, evidentiranja, nadzora, naplate i ovrhe radi naplate općinskih poreza propisanih člankom 2. točkom 4.ove Odluke obavlja Jedinstveni upravni odjel Općine.«

Članak 3.

Članak 23. briše se.

Članak 4.

(1) Dosadašnji članak 24. postaje članak 23.

(2) Dosadašnji članak 25. postaje članak 24.

Članak 5.

Ova Odluka stupa na snagu osmog dana od dana objave u »Narodnim novinama«, a objavit će se i u »Službenom vjesniku Varaždinske županije«.

Klasa: 410-01/17-01/02

Urbroj: 2186-09-01-17-3

Trnovec, 26. listopada 2017.

Predsjednik Općinskog vijeća
 Mario Sačić, dipl. ing. građ., v. r.
### NN 110/2017 (15.11.2017.), Indeks proizvođačkih cijena industrijskih proizvoda na domaćem tržištu u listopadu 2017.

Državni zavod za statistiku

2600

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2017.

Indeks proizvođačkih cijena industrijskih proizvoda na domaćem tržištu u listopadu 2017. u odnosu na rujan 2017. iznosi 100,3.

Klasa: 954-02/17-01/06

Urbroj: 555-06-03-03-17-22

Zagreb, 9. studenoga 2017.

Ravnatelj
 Marko Krištof, v. r.
### NN 110/2017 (15.11.2017.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA

2593

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10, 2/11, 36/11, 42/11, 58/11, 68/11, 76/11,112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16, 45/16, 72/16, 87/16, 94/16, 109/16, 28/17, 42/17, 87/17)

iza rednog broja 300. dodaju se brojevi i riječi:

301.     »Ustanova za zdravstvenu skrb za djelatnost medicine rada i športa dr. Novački, Ljudevita Gaja 38, Krapina,

302.     Ustanova za zdravstvenu skrb MED PLUS, Maksimirska cesta 282, Zagreb,

303.     Specijalistička ordinacija medicine rada Dubravka Imbriovčan, dr. med., spec. medicine rada, Ledinska 3, Koprivnica.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01

Urbroj: 534-03-1-1/4-17-03

Zagreb, 12. listopada 2017.

Ministar
 prof. dr. sc. Milan Kujundžić, dr. med., v. r.
### NN 110/2017 (15.11.2017.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

Ministarstvo zdravstva

2592

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13., 69/13., 89/13., 151/13., 61/14., 94/14., 130/14., 152/14., 26/15., 34/15., 42/15., 53/15., 77/15., 90/15., 111/15., 128/15., 15/16., 45/16., 87/16., 94/16., 28/17., 28/17., 87/17.)

u točki I. iza rednog broja 140. dodaju se brojevi i riječi:

141.     »Ustanova za zdravstvenu skrb MED PLUS, Maksimirska 282, Zagreb,

142.     Ustanova za zdravstvenu skrb za djelatnost medicine rada i športa dr. Novački, Ljudevita Gaja 38, Krapina«.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-02/02
 Urbroj: 534-03-1-1/4-17-3
 Zagreb, 12. listopada 2017.

Ministar
 prof. dr. sc. Milan Kujundžić, dr. med., v. r.
### NN 110/2017 (15.11.2017.), Prosječna mjesečna isplaćena neto i bruto plaća po zaposlenome u pravnim osobama Republike Hrvatske za razdoblje siječanj – kolovoz 2017.

DRŽAVNI ZAVOD ZA STATISTIKU

2601

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2017.

Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj – kolovoz 2017. iznosila je 5 960 kuna.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2017.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2017. iznosila je 8 020 kuna.

Klasa: 953-03/17-01/8

Urbroj: 555-08-06-17-1

Zagreb, 2. studenoga 2017.

Ravnatelj
 Marko Krištof, v. r
### NN 110/2017 (15.11.2017.), Odluka o izmjenama Odluke o gradskim porezima Grada Kutine

Grad Kutina

2602

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 20. stavka 1. i članka 42. Zakona o lokalnim porezima (»Narodne novine« br. 115/16 i 101/17) te članka 32. Statuta Grada Kutine (»Službene novine Grada Kutine« br. 6/09, 3/13, 4/13 – pročišćeni tekst), Gradsko vijeće Grada Kutine na 4. sjednici održanoj 26. listopada 2017. godine, donijelo je

ODLUKU

O IZMJENAMA ODLUKE O GRADSKIM POREZIMA GRADA KUTINE

Članak 1.

U Odluci o gradskim porezima Grada Kutine (»Službene novine Grada Kutine« br. 2/17) u članku 2. stavku 1. točka 4. briše se.

Članak 2.

Članak 12. briše se.

Članak 3.

U članku 13. stavku 2. riječi: »i poreza na nekretnine« brišu se.

Članak 4.

Članak 15. briše se.

Članak 5.

Ova Odluka objavit će se u »Službenim novinama Grada Kutine« i »Narodnim novinama«, a stupa na snagu osmog dana od dana objave u »Narodnim novinama«.

Klasa: 410-01/17-01/2

Urbroj: 2176/03-04/01-17-2

Kutina, 26. listopada 2017.

SISAČKO-MOSLAVAČKA ŽUPANIJA
 GRAD KUTINA, GRADSKO VIJEĆE

Predsjednik Gradskog vijeća
 Davor Kljakić, mag. ing. traff., v. r.
### NN 110/2017 (15.11.2017.), Odluka o izmjenama i dopunama Odluke o lokalnim porezima Općine Mljet

Općina Mljet

2604

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 33. stavka 1. točke 21. Statuta Općine Mljet (»Službeni glasnik Općine Mljet« broj 1/13), Općinsko vijeće Općine Mljet na svojoj 6. sjednici održanoj 9. studenoga 2017. godine donijelo je

ODLUKU

O IZMJENAMA I DOPUNAMA ODLUKE O LOKALNIM POREZIMA OPĆINE MLJET

Članak 1.

U članku 2. stavak 1. Odluke o lokalnim porezima Općine Mljet – nastavno: Odluka (»Službeni glasnik Općine Mljet« broj 8/2017 i »Narodne novine« broj 69/2017) briše se točka 5. koja glasi: »5. porez na nekretnine«.

Članak 2.

U Odluci se briše podnaslov »5. Porez na nekretnine« i članak 22.

Članak 3.

U Odluci se brišu članci 24. i 25.

Članak 4.

Ova Odluka stupa na snagu osmog dana od objave u »Službenom glasniku Općine Mljet«.

Klasa: 410-01/01-17-01/03
 Urbroj: 2117-03/01-17-LD-07
 Babino Polje, 9. studenoga 2017.

Predsjednik Općinskog vijeća
 Pero Bašica, dipl. ing., v. r.
### NN 110/2017 (15.11.2017.), Odluka o početku obnašanja zastupničke dužnosti zamjenice zastupnika u Hrvatskom saboru

Hrvatski sabor

2574

Na temelju članka 81. Ustava Republike Hrvatske i članka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 11. studenoga 2017. donio je

ODLUKU

O POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Danom donošenja ove Odluke zastupničku dužnost, sukladno članku 9. stavku 2. Poslovnika Hrvatskoga sabora, započinje obnašati zamjenica zastupnika MARIJA ALFIREV.

Klasa: 021-14/17-01/29

Zagreb, 11. studenoga 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 110/2017 (15.11.2017.), Rješenje o imenovanju zamjenika ravnatelja Državne geodetske uprave

Vlada Republike Hrvatske

2575

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16), članka 52. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU ZAMJENIKA RAVNATELJA DRŽAVNE GEODETSKE UPRAVE

Imenuje se ANTUN VIDAKOVIĆ zamjenikom ravnatelja Držav­ne geodetske uprave, na razdoblje od četiri godine.

Klasa: 080-02/17-01/459
 Urbroj: 50301-15/28-17-04
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju dijela članova Upravnog vijeća Agencije za sigurnost željezničkog prometa

VLADA REPUBLIKE HRVATSKE

2576

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavka 1. Zakona o sigurnosti i interoperabilnosti željezničkog sustava (»Narodne novine«, br. 82/13, 18/15, 110/15 i 70/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA AGENCIJE ZA SIGURNOST
 ŽELJEZNIČKOG PROMETA

Razrješuju se dužnosti članovi Upravnog vijeća Agencije za sigurnost željezničkog prometa, radi isteka mandata:

– prof. dr. sc. TOMISLAV JOSIP MLINARIĆ

– DAMIR ŠTEFINEC.

Klasa: 080-02/17-02/289
 Urbroj: 50301-15/28-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju dijela članova Upravnog vijeća Agencije za sigurnost željezničkog prometa

VLADA REPUBLIKE HRVATSKE

2577

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavka 1. Zakona o sigurnosti i interoperabilnosti željezničkog sustava (»Narodne novine«, br. 82/13, 18/15, 110/15 i 70/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA AGENCIJE ZA SIGURNOST
 ŽELJEZNIČKOG PROMETA

Za članove Upravnog vijeća Agencije za sigurnost željezničkog prometa, imenuju se:

– dr. sc. BORNA ABRAMOVIĆ

– dr. sc. DANIJELA BARIĆ.

Klasa: 080-02/17-01/486
 Urbroj: 50301-15/28-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju predsjednika Upravnog vijeća Agencije za sigurnost željezničkog prometa

VLADA REPUBLIKE HRVATSKE

2578

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavka 2. Zakona o sigurnosti i interoperabilnosti željezničkog sustava (»Narodne novine«, br. 82/13, 18/15, 110/15 i 70/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA AGENCIJE ZA SIGURNOST
 ŽELJEZNIČKOG PROMETA

Razrješuje se prof. dr. sc. TOMISLAV JOSIP MLINARIĆ dužnosti predsjednika Upravnog vijeća Agencije za sigurnost željezničkog prometa, radi isteka mandata.

Klasa: 080-02/17-02/290
 Urbroj: 50301-15/28-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju predsjednika Upravnog vijeća Agencije za sigurnost željezničkog prometa

VLADA REPUBLIKE HRVATSKE

2579

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavka 2. Zakona o sigurnosti i interoperabilnosti željezničkog sustava (»Narodne novine«, br. 82/13, 18/15, 110/15 i 70/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA AGENCIJE ZA SIGURNOST
 ŽELJEZNIČKOG PROMETA

Imenuje se dr. sc. BORNA ABRAMOVIĆ predsjednikom Upravnog vijeća Agencije za sigurnost željezničkog prometa.

Klasa: 080-02/17-01/487
 Urbroj: 50301-15/28-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju članice Upravnog vijeća Hrvatskog hidrografskog instituta

VLADA REPUBLIKE HRVATSKE

2580

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 33. stavaka 2. i 5. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG HIDROGRAFSKOG INSTITUTA

Razrješuje se KSENIJA MATOŠOVIĆ dužnosti članice Upravnog vijeća Hrvatskog hidrografskog instituta, na koju je imenovana kao predstavnica središnjeg tijela državne uprave nadležnog za zaštitu okoliša.

Klasa: 080-02/17-02/285
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju članice Upravnog vijeća Hrvatskog hidrografskog instituta

VLADA REPUBLIKE HRVATSKE

2581

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98, 163/03 i 71/14), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG HIDROGRAFSKOG INSTITUTA

Imenuje se IRENA RELIĆ članicom Upravnog vijeća Hrvatskog hidrografskog instituta, kao predstavnica središnjeg tijela državne uprave nadležnog za zaštitu okoliša.

Klasa: 080-02/17-01/476
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju članova Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

2582

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/07), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU ČLANOVA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Razrješuju se dužnosti članovi Upravnog odbora Nacionalne zaklade za potporu učeničkom i studentskom standardu, radi isteka mandata:

– mr. sc. ŽELJKA NENADIĆ-TABAK, imenovana na prijedlog ministra nadležnog za poslove obrazovanja

– LIDIJA GAŠPAROVIĆ, dr. vet. med., imenovana na prijedlog Agencije za odgoj i obrazovanje

– EMIL TEDESCHI, imenovan na prijedlog Agencije za strukovno obrazovanje i obrazovanje odraslih

– akademik ZVONKO KUSIĆ, imenovan na prijedlog Agencije za znanost i visoko obrazovanje

– mr. sc. GORDANA KOVAČEVIĆ, imenovana na prijedlog Donatorske skupštine

– ZVONIMIR MRŠIĆ, imenovan na prijedlog Donatorske skupštine

– mr. sc. GORAN RADMAN, imenovan na prijedlog Donatorske skupštine.

Klasa: 080-02/17-02/286
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju članova Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

2583

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/07), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU ČLANOVA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Za članove Upravnog odbora Nacionalne zaklade za potporu učeničkom i studentskom standardu, imenuju se:

– prof. dr. sc. BRANKA RAMLJAK, na prijedlog ministra nadležnog za poslove obrazovanja

– JADRANKA ŽARKOVIĆ-PEČENKOVIĆ, na prijedlog Agencije za odgoj i obrazovanje

– VESNA ANĐELIĆ, na prijedlog Agencije za strukovno obrazovanje i obrazovanje odraslih

– mr. sc. SANDRA BEZJAK, na prijedlog Agencije za znanost i visoko obrazovanje

– mr. sc. GORDANA KOVAČEVIĆ, na prijedlog Donatorske skupštine

– TOMISLAV VUIĆ, na prijedlog Donatorske skupštine

– BORIS TRUPČEVIĆ, na prijedlog Donatorske skupštine.

Klasa: 080-02/17-01/481
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju članova i zamjenika člana Nacionalnog vijeća za kibernetičku sigurnost

VLADA REPUBLIKE HRVATSKE

2584

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU ČLANOVA I ZAMJENIKA ČLANA NACIONALNOG VIJEĆA ZA KIBERNETIČKU SIGURNOST

Razrješuju se dužnosti članovi i zamjenik člana Nacionalnog vijeća za kibernetičku sigurnost:

– SINIŠA JURIĆ, na koju je imenovan kao predstavnik Ministarstva vanjskih i europskih poslova, član

– mr. sc. AMIR MUHAREMI, na koju je imenovan kao predstavnik Ministarstva vanjskih i europskih poslova, zamjenik člana

– RUŽICA VUČIĆ, na koju je imenovana kao predstavnica Ministarstva znanosti i obrazovanja, članica.

Klasa: 080-02/17-02/282
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju članova i zamjenika člana Nacionalnog vijeća za kibernetičku sigurnost

VLADA REPUBLIKE HRVATSKE

2585

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU ČLANOVA I ZAMJENIKA ČLANA NACIONALNOG VIJEĆA ZA KIBERNETIČKU SIGURNOST

Za članove i zamjenika člana Nacionalnog vijeća za kibernetičku sigurnost, imenuju se:

– mr. sc. AMIR MUHAREMI, predstavnik Ministarstva vanjskih i europskih poslova, član

– TIHOMIR LULIĆ, predstavnik Ministarstva vanjskih i europskih poslova, zamjenik člana

– doc. dr. sc. MATKO GLUNČIĆ, predstavnik Ministarstva znanosti i obrazovanja, član.

Klasa: 080-02/17-01/474
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju zamjenica članica Savjeta za razvoj civilnoga društva

VLADA REPUBLIKE HRVATSKE

2586

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU ZAMJENICA ČLANICA SAVJETA ZA RAZVOJ CIVILNOGA DRUŠTVA

Razrješuju se dužnosti zamjenice članica Savjeta za razvoj civilnoga društva:

– MARIJA KNEŽEVIĆ KAJARI, imenovana na prijedlog tijela javne vlasti kao predstavnica Ministarstva rada i mirovinskoga sustava

– JELENA ŠIŠARA, imenovana na prijedlog tijela javne vlasti kao predstavnica Nacionalne zaklade za razvoj civilnoga društva

– MARINA DIMIĆ VUGEC, imenovana na prijedlog udruga i drugih organizacija civilnoga društva iz područja demokratizacije, vladavine prava, te razvoja obrazovanja.

Klasa: 080-02/17-02/291
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju dijela članova i zamjenika članova Savjeta za razvoj civilnoga društva

VLADA REPUBLIKE HRVATSKE

2587

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU DIJELA ČLANOVA I
 ZAMJENIKA ČLANOVA SAVJETA ZA
 RAZVOJ CIVILNOGA DRUŠTVA

1. Za članove i zamjenike članova Savjeta za razvoj civilnoga društva, na prijedlog tijela javne vlasti, imenuju se:

– OLIVERA SHEJBAL, članica, predstavnica Ministarstva turizma

– OZREN PAVLOVIĆ BOLF, zamjenik članice, predstavnik Ministarstva turizma

– dr. sc. KREŠIMIR ŠAMIJA, član, predstavnik Središnjeg državnog ureda za šport

– dr. sc. MARTINA JERIČEVIĆ, zamjenica člana, predstavnica Središnjeg državnog ureda za šport

– MIROSLAV SMETIŠKO, zamjenik članice, predstavnik Ministarstva rada i mirovinskoga sustava

– LUKA BOGDAN, zamjenik članice, predstavnik Nacionalne zaklade za razvoj civilnoga društva.

2. Za članove i zamjenike članova Savjeta za razvoj civilnoga društva, na prijedlog udruga i drugih organizacija civilnoga društva, imenuju se:

– MIHAELA TURNIŠKI, članica, predstavnica udruga i organizacija civilnoga društva iz područja turizma

– IVANA RUŠIN GLIGORIĆ, zamjenica članice, predstavnica udruga i organizacija civilnoga društva iz područja turizma

– MARTINA HORVAT, zamjenica članice, predstavnica udruga i organizacija civilnoga društva iz područja demokratizacije, vladavine prava, te razvoja obrazovanja.

3. Za članove i zamjenike članova Savjeta za razvoj civilnoga društva iz reda nacionalnih udruga lokalne i regionalne samouprave, na prijedlog Ureda za udruge, imenuju se:

– DANIJELA HEĆIMOVIĆ, članica, predstavnica Hrvatske zajednice županija

– JASNA ABRAMOVIĆ, zamjenica članice, predstavnica Hrvatske zajednice županija

– NIVES KOPAJTICH ŠKRLEC, članica, predstavnica Udruge gradova u Republici Hrvatskoj

– MARKO ERCEGOVIĆ, zamjenik članice, predstavnik Udruge gradova u Republici Hrvatskoj

– MARKO KOS, član, predstavnik Udruge općina u Republici Hrvatskoj

– VESNA FABRIS, zamjenica člana, predstavnica Udruge općina u Republici Hrvatskoj.

Klasa: 080-02/17-01/482
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju supredsjedateljice Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

VLADA REPUBLIKE HRVATSKE

2588

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovori«, broj 5/13), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU SUPREDSJEDATELJICE ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Imenuje se dr. sc. MARTINA DALIĆ, potpredsjednica Vlade Republike Hrvatske i ministrica gospodarstva, poduzetništva i obrta, supredsjedateljicom Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana.

Klasa: 080-02/17-01/485
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o razrješenju člana Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

2589

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/09), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O RAZRJEŠENJU ČLANA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Razrješuje se mr. sc. MARIN ŽUŽUL dužnosti člana Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja.

Klasa: 080-02/17-02/287
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 110/2017 (15.11.2017.), Rješenje o imenovanju članice Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

2590

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/09), Vlada Republike Hrvatske je na sjednici održanoj 9. studenoga 2017. godine donijela

RJEŠENJE

O IMENOVANJU ČLANICE ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Imenuje se LIDIJA KIC članicom Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja.

Klasa: 080-02/17-01/483
 Urbroj: 50301-15/07-17-02
 Zagreb, 9. studenoga 2017.

Predsjednik
 mr. sc. Andrej Plenković, v. r.
### NN 112/2017 (17.11.2017.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada i mirovinskoga sustava

2626

Na temelju članka 27. stavka 3. Zakona o Središnjem registru osiguranika (»Narodne novine«, broj 159/13) ministar rada i mirovinskoga sustava u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 2,50 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu 1. siječnja 2018. godine, a objavit će se u »Narodnim novinama«.

Klasa: 023-01/15-01/140

Urbroj: 524-05-03-01/3-17-14

Zagreb, 24. listopada 2017.

Ministar
 mr. sc. Marko Pavić, v. r.
### NN 112/2017 (17.11.2017.), Odluka o izmjeni Odluke o osnivanju Međuresorne radne skupine za osiguravanje ulaska Republike Hrvatske u schengenski prostor i uspostavu praćenja rada i evaluacije primjene schengenske pravne stečevine te radnih skupina za pojedina područja

Vlada Republike Hrvatske

2622

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 16. studenoga 2017. godine donijela

ODLUKU

O IZMJENI ODLUKE O OSNIVANJU MEĐURESORNE RADNE SKUPINE ZA OSIGURAVANJE ULASKA REPUBLIKE HRVATSKE U SCHENGENSKI PROSTOR I USPOSTAVU PRAĆENJA RADA I EVALUACIJE PRIMJENE SCHENGENSKE PRAVNE STEČEVINE TE RADNIH SKUPINA ZA POJEDINA PODRUČJA

I.

U Odluci o osnivanju Međuresorne radne skupine za osiguravanje ulaska Republike Hrvatske u schengenski prostor i uspostavu praćenja rada i evaluacije primjene schengenske pravne stečevine te radnih skupina za pojedina područja (»Narodne novine«, br. 85/15, 33/16 i 15/17), u točki III. podtočka 1. mijenja se i glasi:

»1. državna tajnica u Ministarstvu unutarnjih poslova – predsjednica Međuresorne radne skupine,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/396

Urbroj: 50301-29/23-17-2

Zagreb, 16. studenoga 2017.

Predsjednik
 mr. sc. Andrej Plenković, v. r.
### NN 112/2017 (17.11.2017.), Odluka o postavljanju izvanrednog i opunomoćenog veleposlanika Republike Hrvatske u Talijanskoj Republici

PREDSJEDNICA REPUBLIKE HRVATSKE

2621

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke 11. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/04, urbroj: 50301-15/28-17-11 od 8. studenoga 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

JASEN MESIĆ, izvanredni i opunomoćeni veleposlanik Repub­like Hrvatske u Talijanskoj Republici, sa sjedištem u Rimu, postavlja se i za izvanrednog i opunomoćenog veleposlanika Republike Hrvatske u Republici Malti, sa sjedištem u Rimu.

Ova Odluka stupa na snagu danom donošenja.

Klasa: 018-07/17-02/41
 Urbroj: 71-06-01/1-17-2
 Zagreb, 13. studenoga 2017.

Predsjednica
 Republike Hrvatske
 Kolinda Grabar-Kitarović, v. r.
### NN 112/2017 (17.11.2017.), Odluka o postavljanju izvanrednog i opunomoćenog veleposlanika Republike Hrvatske u Francuskoj Republici

PREDSJEDNICA REPUBLIKE HRVATSKE

2620

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke 11. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/03, urbroj: 50301-15/28-17-11 od 8. studenoga 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

FILIP VUČAK, izvanredni i opunomoćeni veleposlanik Repub­like Hrvatske u Francuskoj Republici, sa sjedištem u Parizu, postavlja se i za izvanrednog i opunomoćenog veleposlanika Republike Hrvatske u Kneževini Monaku, sa sjedištem u Parizu.

Ova Odluka stupa na snagu danom donošenja.

Klasa: 018-07/17-02/40
 Urbroj: 71-06-01/1-17-2
 Zagreb, 13. studenoga 2017.

Predsjednica
 Republike Hrvatske
 Kolinda Grabar-Kitarović, v. r.
### NN 112/2017 (17.11.2017.), Odluka o izmjeni Odluke o općinskim porezima Općine Babina Greda

Općina Babina Greda

2629

Na temelju članka 4. Zakona o izmjenama Zakona o lokalnim porezima (»Narodne novine« br. 101/17), i članka 18. Statuta Općine Babina Greda (»Sl. vjesnik« 11/09, 04/13, 03/14) Općinsko vijeće Općine Babina Greda na 4. sjednici održanoj 10. studenoga 2017. godine donosi

ODLUKU

O IZMJENI ODLUKE O OPĆINSKIM POREZIMA OPĆINE BABINA GREDA

Članak 1.

U članku 2., brišu se riječi pod rednim brojem 3. »porez na nekretnine«

Članak 2.

Briše se članak 8.

Članak 3.

Ova Odluka stupa na snagu osmoga dana od dana objave u »Narodnim novinama«.

Klasa: 410-01/17-10/7

Urbroj: 2212/02-01/17-01-1

Babina Greda, 10. studenoga 2017.

Predsjednik
 Općinskog vijeća
 Jakob Verić, v. r.
### NN 112/2017 (17.11.2017.), Ispravak Odluke o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2635

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 99 od 6. listopada 2017. godine te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 99/17.) u Dopunskoj listi lijekova u članku 1. podstavku 2. mijenjaju se podaci na način da se pod šifrom: »ATK: D11AH01 461« u stupcu 10. tekst »Protopic 0,01%« zamjenjuje se tekstom »Protopic 0,1%«.

Klasa: 025-04717-01/220

Urbroj: 338-01-01-17-01

Zagreb, 9. studenoga 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 114/2017 (22.11.2017.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

2665

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 16. studenoga 2017. godine donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP – ELEKTRA d.o.o., Ulica grada Vukovara 37, Zagreb, za razdoblje od 1. siječnja 2018. do 30. lipnja 2018., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,42 | 0,25 |
| Srednji napon | | 2 | - | 0,44 | 0,26 |
| Niski napon | Plavi | 3 | 0,51 | - | - |
| Bijeli | 4 | - | 0,54 | 0,32 |
| Crveni | 5 | - | 0,45 | 0,27 |
| Žuti (javna rasvjeta) | 6 | 0,34 | – | – |

b) Tarifne stavke nakon dva mjeseca korištenja zajamčene
 opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,53 | 0,31 |
| Srednji napon | | 2 | - | 0,55 | 0,32 |
| Niski napon | Plavi | 3 | 0,64 | - | - |
| Bijeli | 4 | - | 0,67 | 0,40 |
| Crveni | 5 | - | 0,56 | 0,33 |
| Žuti (javna rasvjeta) | 6 | 0,42 | – | – |

II.

Ova Odluka objavit će se u »Narodnim novinama«, a stupa na snagu 1. siječnja 2018. godine.

Klasa: 310-03/17-28/01

Urbroj: 371-01-17-01

Zagreb, 16. studenoga 2017.

Predsjednik
 Upravnog vijeća
 Tomislav Jureković, dipl. ing., v. r.
### NN 114/2017 (22.11.2017.), Indeks potrošačkih cijena u listopadu 2017.

Državni zavod za statistiku

2667

Državni zavod za statistiku objavljuje

INDEKS

POTROŠAČKIH CIJENA U LISTOPADU 2017.

Indeks potrošačkih cijena u listopadu 2017. u odnosu na rujan 2017. iznosi 100,4.

Klasa: 957-04/17-01/2

Urbroj: 555-09-05-17-22

Zagreb, 16. studenoga 2017.

Ravnatelj
 Marko Krištof, v. r.